Il-preżentatriċi u attriċi lokali, Marouska Aquilina tinsab pożittiva għall-Covid-19. Hi kitbet status fit-tul biex tispjega s-sitwazzjoni tagħha. Marouska tibda billi tgħid, "Bħal ma diġà jafu ħbieb tiegħi, familjari u kollegi, jien għandi l-Covid. Ilni tmient ijiem kwarantina, ħajti baqgħet għaddejja bl-iktar mod normali possibbli fiċ-ċirkostanzi! Għall-grazzja ta' Alla, ma kiddietnix ħafna, qisni għandi riħ bħal ma ġieli kelli fil-passat." Hi tkompli tispjega, "Għal min qed jistaqsini kontinwament jekk jien ninsabx tajba għax ħadt il-vaċċin. Jien ma ħadt l-ebda vaċċin tal-covid! Nixtieq li din il-kampanja ta' fissazzjoni fuq il-vaċċin mad-dinja kollha tieqaf!" Il-preżentatriċi lokali żżid, "Jien nirrispeta lil kull min ħa l-vaċċin u forsi ser jerġa' jieħdu, jien ma nlum lil ħadd, għax kulħadd għandu l-istejjer u l-esperjenzi tiegħu u jiddispjaċini mmens għal min sfortunatament tilef ħajtu u l-familjari tiegħu, jistaqsu 'min jaf kieku kellna l-vaċċin qabel?' Aħna umani, bilfors tistaqsi u tfittex it-tweġibiet." Hi tgħid ukoll, "Però nixtieq li b'mod reċiproku jiġu rispettati individwi li sfortunatament huma stess jew għandhom maħbubin tagħhom li sofrew korrimenti minħabba l-vaċċin! Għaliex dawn l-affarijiet ma nisimgħuhomx fl-aħbarijiet? Għaliex persuna li min jaf minn xiex tkun għaddiet fis-skiet, tiġi mżebilħa għax tirrifjuta l-vaċċin?" Marouska tqajjem punt interessanti, "Niftaħru tant bl-ugwaljanza u bl-inklużjoni! Ir-responsabiltà f'idejn min jista' jwassal l-informazzjoni korretta!! U ser nieqaf hawn, għax kulhadd għandu moħħ biex jaħseb. Kull individwu huwa differenti, għandu patrimonju ġenetiku differenti, naf min ma kienx vaċċinat u għadda kollox b'wiċċ il-ġid, naf min kien vaċċinat u anke spiċċa għal kura l-isptar u saħansitra tilef ħajtu." Lejn l-aħħar hi tgħid, "Anke sempliċiment paracetamol jew biċċa ħobż taf taffetwa l-individwi b'mod differenti… Jien ma ħadtx la l-ewwel, la t-tieni vaċċin u wisq inqas il-booster, issa li għandi immunità naturali għax iltqajt mal-virus innifsu!" Miktub Minn Iħobb il-lingwa Maltija u jsegwi b'mod attiv ix-xena mużikali lokali. Id-dinja tal-ispettaklu taffaxxinah u l-għaxqa tiegħu jara xows differenti. Biex jirrilassa Emil jieħu gost imur ħdejn il-baħar u fil-kampanja, hemm isib ftit kwiet 'il bogħod mill-ġenn. Bil-Filmat: "Uwejja!" - Ara R-Reazzjoni Ta' Keith Demicoli u Martu Wara Li Tahom L-Aħbar Fabian! "Bdejt Novembru Fuq Sieq Ħazina… Ninsab Rikoverat Id-Dar" - Xewqat Ta' Fejqan Malajr Lil Edward Zammit Lewis Illum Ġew Rilaxxati Xi Miżuri Oħra Li Kienu Ttieħdu Minħabba L-Covid-19 – Ara Liem Huma "Il-Familja Tagħna Qed Tikber" - F'Għeluq Sninu David Rizzo Jħabbar Li Hu U Vanessa Ħa Jiżdiedu!